ଭୁବନେଶ୍ୱର, ମେ ୨୬(ଲୋକାଲ ୱାୟାର): ସୁମା ରିୟଲ ମିଡିଆ ଦ୍ୱାରା ପ୍ରଯୋଜିତ ଓଡ଼ିଆ କଳାତ୍ମକ ଚଳଚ୍ଚିତ୍ର 'ଫେରିଆ' ମୁମ୍ବାଇ କଳା ସମୃଦ୍ଧି ଅନ୍ତରାଷ୍ଟ୍ରୀୟ ଫିଲ୍ମ ଫେଷ୍ଟିଭାଲରେ ସ୍ଥାନ ପାଇଛି ।
ଚଳିତ ବର୍ଷ ଏହି ଫିଲ୍ମ ଉତ୍ସବରେ ୭୨ଟି ଦେଶ ଏବଂ ଭାରତର ୨୨ଟି ରାଜ୍ୟରୁ ବିଭିନ୍ନ ଭାଷାର ପ୍ରାୟ ୪୦୦ ଫିଚର୍ ଓ କ୍ଷୁଦ୍ର ଚଳଚ୍ଚିତ୍ର ସ୍ଥାନ ପାଇଛି ।
ଜୁନ୍ ମାସରେ ହେବାକୁ ଥିବା ଏହି ଫିଲ୍ମ ଫେଷ୍ଟିଭାଲ୍ ପୂର୍ବରୁ ଫିଲ୍ମର ପୋଷ୍ଟରକୁ ନେଇ ଏକ ଫେସବୁକ୍ ପ୍ରତିଯୋଗିତା କରାଯାଇଥିଲା । ଏଥିରେ 'ଫେରିଆ'ର ପୋଷ୍ଟରକୁ ଶ୍ରେଷ୍ଠ ପୋଷ୍ଟର୍ ମାନ୍ୟତା ମିଳିଛି ।
ମନୋଜ ରଞ୍ଜନ ନାୟକଙ୍କ ନିବେଦିତ ସୁନୀଲ କୁମାର ଦାସଙ୍କ ପ୍ରଯୋଜିତ ଫିଲ୍ମ 'ଫେରିଆ' ଆଦିବାସୀ ଅଞ୍ଚଳର ପରମ୍ପରା, ଚଳଣି ଓ ଅନ୍ଧବିଶ୍ୱାସ ଉପରେ ପର୍ଯ୍ୟବସିତ ।
ବିକାଶର ବହୁଦୂରରେ ଥିବା କିଛି ଗାଁରେ ଏବେ ବି କେମିତି କୁସଂସ୍କାର ରାଜୁତି କରୁଛି, ଡାଆଣୀ ସନ୍ଦେହରେ ମହିଳାଙ୍କୁ ହତ୍ୟା କରାଯାଉଛି ଏବଂ ଲୋକେ ଡାକ୍ତର ବଦଳରେ ଗୁଣିଆର ଚେଙ୍କ ଚିକିତ୍ସା ଉପରେ ଭରସା କରି ରହିଛନ୍ତି, ଏସବୁ ପ୍ରସଙ୍ଗକୁ ଏଥିରେ ସ୍ଥାନ ଦିଆଯାଇଛି ।
କୋରାପୁଟରେ ଶୁଟିଂ ହୋଇଥିବା ଏହି ଫିଲ୍ମର ମୁଖ୍ୟ ଭୂମିକାରେ ପ୍ରୀତିରାଜ ଶତପଥୀ, ଜିନା ସାମଲ, ଦେବଦତ୍ତ ପ୍ରଧାନ, ଶିବାନୀ ଖରା, ଜୟନ୍ତ ସାନ୍ତରା, ସର୍ବେଶ୍ୱର ଭୋଇ, ମୀନାକୁମାରୀ ଅଭିନୟ କରିଥିବାବେଳେ ସିନେମାରେ କୋରାପୁଟ ଲୋକନୃତ୍ୟ ମଧ୍ୟ ସଂଯୋଗ କରାଯାଇଛି ।
ମୁମ୍ବାଇରେ ଅନୁଷ୍ଠିତ ହେଉଥିବା କଳା ସମୃଦ୍ଧି ଅନ୍ତରାଷ୍ଟ୍ରୀୟ ଫିଲ୍ମ ଫେଷ୍ଟିଭାଲ୍ ଏକ ଭିନ୍ନ ଧରଣର ଚଳଚ୍ଚିତ୍ର ଉତ୍ସବ । ଏଥିରେ ବିଶେଷ କରି ପ୍ରସଙ୍ଗଭିତ୍ତିକ କିମ୍ବା ଗ୍ରାମାଞ୍ଚଳ ବିଷୟବସ୍ତୁକୁ ନେଇ ତିଆରି ହେଉଥିବା ଚଳଚ୍ଚିତ୍ରକୁ ପ୍ରାଧାନ୍ୟ ଦିଆଯାଇଥାଏ ।
ପ୍ରଥମଥର ପାଇଁ ଚଳଚ୍ଚିତ୍ର ଜଗତରେ ପାଦ ଦେଇଥିବା କଳାକାର ଓ ନିର୍ଦ୍ଦେଶକମାନଙ୍କୁ ପ୍ରୋତ୍ସାହନ ଦେବା ଫିଲ୍ମ ଉତ୍ସବର ମୂଳମନ୍ତ୍ର ରହିଛି । ୨୦୧୮ରେ ଏହି ଚଳଚ୍ଚିତ୍ର ଉତ୍ସବରେ ୩୧ଟି ଦେଶର ଚଳଚ୍ଚିତ୍ର ସ୍ଥାନ ପାଇଥିଲା । ଏପରିକି ଏହି ଉତ୍ସବରେ ପୁରସ୍କୃତ ହୋଇଥିବା କିଛି ଚଳଚ୍ଚିତ୍ର ପରେ ପେଶର ବିଭିନ୍ନ ଭାଗରେ ପ୍ରଦର୍ଶିତ ହୋଇ ପ୍ରଶଂସିତ ହୋଇଛି ।
'ଫେରିଆ' ଏକମାତ୍ର ଓଡ଼ିଆ ଚଳଚ୍ଚିତ୍ର ଭାବେ ଏହି ଫିଲ୍ମ ଫେଷ୍ଟିଭାଲରେ ସ୍ଥାନ ପାଇଛି । ଜୁନ୍ ୨୪ରୁ ୨୭ତାରିଖ ପର୍ଯ୍ୟନ୍ତ ଏହି ଚଳଚ୍ଚିତ୍ର ଉତ୍ସବ ଅନୁଷ୍ଠିତ ହେବାକୁ ଯାଉଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
